מנה שהיא ארוחה שלמה בצלחת, מגרה צבעונית וקלה להכנה. מנה קלילה וטעימה ביותר שתעשה הרבה חשק להמשך הערב הרומנטי… מומלץ להגיש עם כוס יין לבן ולקינוח תותים טבולים בשוקולד… בתאבון וחג אוהבים שמח!
לדג: מחממים מחבת טפלון עם שמן קנולה. מתבלים את הדג במלח ופלפל גרוס וצורבים את הדג עם העור כלפי מטה. כשהעור זהוב ופריך (בערך 3 דקות טיגון) , הופכים את הדג ומטגנים 3 דקות נוספות. מוציאים את נתחי הדג למגש אפייה ומכניסים לתנור שחומם מראש לטמפרטורה של 180 מעלות. אופים במשך כ 5 דקות בתנור.
לסלט האטריות: מכינים את אטריות האורז על פי הוראות ההכנה שעל גבי האריזה. מניחים בקערה, מוסיפים את הירקות ושמן השומשום, יוצקים מעל את הרוטב (להלן הוראות הכנה).
להכנת הרוטב: בסיר קטן מרתיחים יין לבן, ג'ינג'ר, סוכר ופלפל שאטה, כשהנוזל רותח מוסיפים את הסויה, ומרתיחים שוב. יוצקים את בלילת הקורנפלור לרוטב, תוך כדי טריפה מתמדת בכדי להסמיך את הרוטב. לא להסמיך יותר מדי ולכן חשוב להוסיף את הקורנפלור לאט.
להגשה – בצלחת קעורה מניחים תלולית סלט אטריות ומעל את הסלמון ומגישים מיד.
אטריות אורז דקות באריזה של 250 גרם, מתאימות לבישול ולהקפצה, כמנה מרכזית או תוספת לארוחה בסגנון אסייתי.